№ 	sonli
Haq evaziga xizmat ko‘rsatish SH A R T N O M A S I
2026 yil «	» 		Pitnak sh.
"	"   (keyingi o‘rinlarda “Bajaruvchi” deb yuritiladi) nomidan nizom asosida ish yurituvchi direktor 	bir tarafdan va “UzAuto Motors” AJ Xorazm viloyati filiali (keyingi o‘rinlarda “Buyurtmachi” deb yuritiladi) nomidan 2026-yil 19-iyun kuni YUR/120-3276-sonli ishonchnomaga asoslanib ish yurituvchi boshqaruvchi direktor S.M. Jumaniyazov ikkinchi tomondan, mazkur shartnomani quyidagilar haqida tuzdilar.
1. SHARTNOMA MAZMUNI
1.1. 	“Bajaruvchi” “Buyurtmachi”ning topshirig‘i bilan ushbu shartnomaning 1.2-bandida ko‘rsatilgan xizmatlarni bajarish, “Buyurtmachi” esa ular uchun haq to‘lash majburiyatini oladi.
1.2. Mazkur shartnomaning 1-ilova jadvalida ko‘rsatilgan “Buyurtmachi” tomonidan butlovchi qismlarga bo‘yoqlash xizmati ko‘rsatish xizmatidan foydalanish uchun jadvalga asosan xizmat ko‘rsatiladi:
1.3. 	Shartnomaning umumiy summasi, 	 (	) so‘m QQS bilan.

2. XIZMAT KO‘RSATISH VA HISOB-KITOBLAR SHARTLARI
2.1. Shartnomaga ko‘ra - taqqoslov dalolatnomasi hisoboti mavjud bo‘lsa 10 bank kuni ichida, 15 - sanadan keyin va har oyning oxirida, bir oyda ikki marta milliy valyutada – so‘mda.
2.2. Xizmatlar “Bajaruvchi”ning butlovchi qismlarga bo‘yoqlash xizmati ko‘rsatish xizmatidan foydalanish korxonada 2 (ikki) ish kun ichida bajariladi, Tayyor va yarim tayyor maxsulotlarning transport xizmatlari “Bajaruvchi”ning hisobidan.
2.3. “Buyurtmachi” tayyor maxsulotni (bo‘yoqlash xizmati ko‘rsatilgan butlovchi qismlarni) qabul qilishda “Bajaruvchi”ning ishtirokida uni muvofiqligini tekshirishi shart.
2.4. “Bajaruvchi” buyurtmaga asosan xizmat ko‘rsatishi shart.
2.5. Mazkur shartnomada ko‘zda tutilgan xizmatlar shartnomaga muvofiq amalga oshiriladi.
2.	TARAFLARNING HUQUQ VA MAJBURIYATLARI
3.1. “Buyurtmachi” ning huquqlari:
“Bajaruvchi”dan shartnomani bajarish uchun zarur bo‘lgan davlat standartlari va boshqa me’yoriy hujjatlar bilan ta’minlashni talab qilish;
“Bajaruvchi”dan mazkur shartnomaga muvofiq sifatli xizmat ko‘rsatishni talab qilish; “Bajaruvchi”dan mazkur shartnoma shartlarini bajarmaganligi yoki tegishli darajada
bajarmaganligi natijasida yetkazilgan zararni qoplab berishni talab qilish.
3.2. “Buyurtmachi”ning majburiyatlari:

· mazkur shartnomaga muvofiq bo‘yoqlash xizmati ko‘rsatilgan butlovchi qismlarni tegishli tartibda qabul qilish;
· xizmatlarning qiymatini mazkur shartnomada belgilangan narxda va muddatda to‘lovini amalga oshirish.
3.3. “Bajaruvchi” quyidagi huquqlarga ega:
· “Buyurtmachi”dan oldindan to‘lov va ko‘rsatilgan xizmatlar uchun yakuniy hisob-kitoblarni O‘zbekiston Respublikasining amaldagi qonunchiligida ko‘zda tutilgan tartibda va hajmlarda amalga oshirishni talab qilish;
3.4. “Bajaruvchi”ning majburiyatlari:
· “Buyurtmachi”ga xizmatlarni mazkur shartnomaga muvofiq belgilangan muddatda va sifatda ko‘rsatish;
3.5. Mazkur shartnomaning shartlari va talablari O‘zbekiston Respublikasining amaldagi qonunchiligiga muvofiq ijro etilishi shart.
3.6. Tomonlar o‘z zimmalariga olgan barcha majburiyatlarning ijrosini ta’minlagan taqdirda shartnoma bajarilgan hisoblanadi.
4. TARAFLARNING JAVOBGARLIKLARI
4.1. “Bajaruvchi” ushbu shartnomaning 2.2-bandida ko‘rsatilgan xizmatlarni bajarish muddatini buzganligi uchun buyurtmachiga ushbu shartnoma umumiy ummasining 20% foizi miqdorida jarima to‘laydi.
4.2. Taraflarning ushbu shartnomada nazarda tutilmagan javobgarlik choralari O‘zbekiston respublikasi qonun hujjatlariga muvofiq qo‘llaniladi.
4.3. Jarima to‘lash taraflarni o‘zlariga yuklatilgan majburiyatlarni bajarishdan va buzilishlarni bartaraf etishdan ozod qilmaydi.
5. NIZOLARNI HAL ETISH TARTIBI
5.1. Ushbu shartnomani bajarish chog‘ida yuzaga kelishi mumkin bo‘lgan nizolar va kelishmovchiliklar taraflar o‘rtasidagi muzokaralar yo‘li bilan hal etiladi.
5.2. Nizolarni muzokaralar yo‘li bilan hal etishning imkoni bo‘lmagan taqdirda taraflar kelishmovchiliklarni sudgacha tartibga solishning qonun hujjatlarida nazarda tutilgan tartibotini amalga oshirganlaridan so‘ng, ularni ko‘rib chiqish uchun Bog‘ot tumanlararo iqtisodiy sudiga topshiradilar.
6. Favqulotda vaziyatlar
6.1. Taraflar, agar favqulotda holatlar, yong‘inlar, ish tashlashlar, xarbiy mojorolar, epidemiya, mazkur shartnoma shartlarini bajarishga ta’sir ko‘rsatuvchi hukumat yoki mahalliy hokimiyatlar tomonidan qabul qilingan farmoyish, buyruq yoki boshqa ma’muriy qarorlar, ma’muriy yoki hukumatning cheklovchi qarorlari va hokazolar yuzaga kelish hollari bevosita yoki bilvosita namoyon bo‘lgan taqdirda, yoki shunga o’xshash sabab bo‘lgan boshqa harakatlar natijasida sodir bo‘lgan bo‘lsa. yoki oldindan aytib yoki oldini olib bo‘lmaydigan va yengib bo‘lmaydigan boshqa hodisalar yuz bergan holatlarda, ushbu shartnoma bo‘yicha majburiyatlarni qisman yoki to‘liq bajarmaganlik uchun javobgarlikdan ozod qilinadilar.
6.2. Ushbu shartnomanining 6.1 bandida ko’rsatilgan holatlar yuzaga kelganda va tugatilganda, manfaatdor taraf tegishli hujjatlarni ilova qilgan holda, 10 (o‘n) kun muddat ichida ikkinchi tarafni yozma ravishda xabardor qilishi shart.

6.3. Ushbu shartnomani 6.2 bandida nazarda tutilgan, o‘z vaqtida xabar berilmagan taqdirda, aybdor taraf ikkinchi tarafga xabar bermaslik natijasida etkazilgan zararni qoplab berishi shart.
6.4. Taraflar, ushbu shartnomani 6.1 bandida ko’rsatilgan sabablar bartaraf etilgach, shartnomaning bajarilishini davom ettirishga majburdirlar. Agar bunday sabablar 90 kundan ortiq davom etsa, taraflar hech qanday javobgarliksiz, shartnomani bekor qilish sanasidan 30 (o’ttiz) kun oldin yozma ravishda xabardor qilgan holda, ushbu shartnomani bekor qilishga haqlidirlar.

7. SHARTNOMANING AMAL QILISH MUDDATI
7.1. Mazkur shartnoma g‘aznachilik bo‘linmalarida majburiy ro‘yxatga olingan kundan boshlab kuchga kiradi. Agarda taraflardan biri 6 (olti) oy oldin rasmiy murojat bilan shartnomani tugatish bo‘yicha murojat qilmasa shartnoma kelasi yilgacha uzaytiriladi
7.2. Shartnomaning amal qilishi bir tomonning tashabbusiga ko‘ra 1 (bir) oy davomida boshqa tomonga yozma ariza topshirgan kundan boshlab, barcha o‘zaro hisob-kitoblar tugaganligi muddatidan avval to‘xtatilishi mumkin. Tomonlar o‘z zimmalariga olgan barcha majburiyatlarning bajarilishini ta’minlagan hollarda shartnoma bajarilgan hisoblanadi.
7.3. Shartnomaning amal qilish muddatini tugashi tomonlarni javobgarlikdan ozod qilmaydi.
8. KOMPLEANS QOIDALAR
8.1. Atamalar va ta’riflar:
8.1.1 	Amaldagi qonun deganda O‘zbekiston Respublikasi yoki boshqa har qanday davlatning poraxo‘rlik yoki korrupsiyaga qarshi kurash, jinoyat yo‘li bilan olingan daromadlarni legallashtirishga qarshi kurash, sanksiyalar, import yoki eksport nazorati, savdo embargosi masalalarini tartibga soluvchi va Tomonlardan biriga nisbatan amal qiluvchi har qanday qonunlar, nizomlar yoki boshqa me’yoriy-huquqiy hujjatlar tushuniladi.
8.1.2. Sanksiyalar deb O‘zbekiston Respublikasi, AQSH, Yevropa Ittifoqi, Birlashgan Millatlar Tashkiloti yoki boshqa tegishli davlat yoki xalqaro tashkilot tomonidan har qanday davlat, mintaqa, jismoniy shaxs, kompaniya, tashkilot yoki kemaga nisbatan joriy etilgan har qanday iqtisodiy yoki moliyaviy sanksiyalar, shuningdek, to‘liq eksport, import, moliyaviy yoki investitsiya embargosi tushuniladi.
8.1.3. Kompaniya deganda «UzAuto Motors» AJ tushuniladi.
8.1.4. Kontragent deganda ushbu Shartnomaning preambulasida ko‘rsatilgan Sotuvchi. tushuniladi.
8.2. Komplayens:
8.2.1 	Kontragent Kompaniyaning Etika va Komplayens kodeksi (“Kodeks”), Kompaniyaning Komplayens bo‘yicha qo‘llanmasi (“Qo‘llanma”) hamda Kompaniyaning xodimlarni o‘qitish bo‘yicha barcha tegishli talablariga rioya qilishi lozim. Kodeks va Qo‘llanmaga quyidagi havola orqali kirish mumkin: https://uzautomotors.com/companies/komplayensga_oid_ichki_idoraviy_hujjatlar
8.2.2. Kontragent quyidagilarni tasdiqlaydi, kafolatlaydi va rozilik bildiradi:

(i) u, uning direktor(lar)i, mansabdor shaxslari, xodimlari yoki subpudratchilari ushbu Shartnoma bajarilishi bilan bog‘liq ravishda hech qachon Amal qiluvchi qonunni buzmagan, buzmaydi va buzmaydi;
(ii) u firibgarlik yoki Amal qiluvchi qonunni buzish bilan bog‘liq jinoyat uchun tergov qilinmagan yoki ayblanmagan;
(iii) u davlat xaridlari dasturlarida ishtirok etish huquqidan mahrum etilmagan yoki bunday choralar ko‘rilayotgani to‘g‘risida hozirda ish yuritilmayapti.
8.2.3. Kontragent quyidagilarga rozilik bildiradi va kafolatlaydi:
(i) u tovarlar, xizmatlar yoki texnologiyalarni to‘g‘ridan-to‘g‘ri yoki bilvosita yetkazib berish, xarid qilish yoki tranzitini Qrim, Kuba, Eron, Shimoliy Koreya, Sudan, Suriya, Belarus, Rossiya, shuningdek, Ukrainadagi Donetsk, Lugansk va Zaporijye viloyatlari orqali amalga oshirmaydi;
(ii) u sanksiyaga tushgan shaxs yoki tashkilotlar bilan bog‘liq yoki ularning manfaatlari yo‘lida bitimlarda ishtirok etmaydi.
8.2.4. Kontragent, uning direktor(lar)i, mansabdor shaxslari yoki xodimlari sanksiyaga tushgan shaxs yoki tashkilot emas, ular tomonidan boshqarilmaydi va ularning nomidan harakat qilmaydi.
8.2.5. Quyidagi holatlar yuzaga kelganda Kontragent darhol Kompaniyaning Komplayens xizmati rahbariga xabar berishi shart:
(i) Amal qiluvchi qonunni buzish holati yoki tergov/ayblov mavjud bo‘lsa;
(ii) Kontragent tomonidan berilgan kafolatlar to‘liq, to‘g‘ri yoki dolzarb bo‘lmay qolgan taqdirda.
Elektron pochta: compliance@uzautomotors.com Telefon: +998 78 140 56 30
8.2.6. Kontragent Kompaniya tomonidan o’tkazilgan Due Diligence (ishonchlilikni tekshirish) jarayonidagi barcha savollarga bergan javoblari to‘g‘ri, to‘liq va aniq ekanini tasdiqlaydi.
8.2.7. Kontragent ushbu Shartnoma bajarilishi uchun jalb qilinadigan har qanday kontragent yoki diler bilan yozma shartnoma tuzadi va ushbu shartnomada hozirgi bo‘limdagi komplayensga oid bandlarga o‘xshash kafolatlar bo‘lishini ta’minlaydi. Bunday shartnoma nusxasi Kompaniyaning Komplayens xizmati rahbariga tuzilgan kundan boshlab 10 (o‘n) kun ichida taqdim etiladi.

8.3  Hisob-kitoblar, yozuvlar va audit huquqi:
Ushbu Shartnoma amal qilish davrida va u bekor qilinganidan keyingi 5 (besh) yil davomida Kontragent ushbu Shartnomaga oid barcha hisob-kitoblar va hujjatlarni saqlashi, shuningdek, Kompaniyaga (yoki uning vakiliga) yozma bildirishnoma asosida ularni tekshirish va audit o‘tkazish imkonini berishi lozim. Audit O‘zbekiston Respublikasining mehnat qonunchiligiga muvofiq ish kuni davomida amalga oshiriladi.
8.4. Ushbu bo’limni buzganlik uchun shartnomani bekor qilish:
8.4.1 	Kompaniya, agar o‘z xohishiga ko‘ra Kontragent ushbu bo‘limda belgilangan majburiyatlarni buzgan deb hisoblasa, Shartnomani darhol bekor qilish huquqiga ega. Bunday hollarda Kontragent hech qanday kompensatsiya yoki qo‘shimcha to‘lov talab qilish huquqiga ega emas, hatto uchinchi shaxslar bilan tuzilgan shartnomalar mavjud bo‘lsa ham.
8.4.2. Shartnomaning boshqa qoidalaridan qat’i nazar, Kontragent Kompaniyaga ushbu bo‘limni yoki unga o‘xshash qoidalarni subpudratchi yoki diler bilan tuzilgan shartnomalarda buzganligi sababli yetkazilgan barcha zarar, yo‘qotish, xarajatlar (jumladan, sud xarajatlari) uchun to‘liq javobgardir.
8.5. Subpudratchilar, dilerlar tomonidan ushbu bo‘limga rioya etish va manfaatlar to‘qnashuvi:
Agar Kontragent diler, subpudratchi yoki yetkazib beruvchini jalb qilsa, u quyidagilarni ta’minlashi lozim:
(i) diler, subpudratchi yoki yetkazib beruvchi Kompaniya taqdim etgan shakldagi Due Diligence so‘rovnomasini to‘ldiradi va uni Kompaniyaga topshiradi;
(ii) diler, subpudratchi yoki yetkazib beruvchi ushbu Shartnomaning 8.3-bandida nazarda tutilgan talablarga rioya etadi.

9. YAKUNLOVCHI QOIDALAR
9.1. Ushbu shartnomaga har qanday o‘zgartirish va qo‘shimchalar, agar ular yozma shaklda tuzilgan hamda taraflarning vakolatli vakillari tomonidan imzolangan bo‘lsa, haqiqiydir. Ushbu shartnomaga ilovalar uning ajralmas qismini tashkil etadi.
9.2. Ushbu shartnoma ikki nusxada tuzildi. Ikkala nusxa bir xil kuchga ega. Har bir tarafga ushbu shartnomaning bir nusxasi beriladi.

